**Asko Lehtonen** (s. 6.9.1945 Turku ) on suomalainen  oikeustieteen professori emeritus. Lehtonen on oikeustieteen tohtori ja varatuomari sekä rikosoikeuden dosentti. Lehtosen vaimo on Ulla Lehtonen o.s. Ahlgren, ja Petri Lehtonen ja Kristo Lehtonen ovat heidän poikansa.

Koulutus ja ura
---------------

Lehtonen kirjoitti ylioppilaaksi  Turun lyseosta valmistui  Turun yliopistosta oikeustieteen kandidaatiksi 1966, oikeustieteen lisensiaatiksi vuonna 1970 ja oikeustieteen tohtoriksi vuonna 1973. 

Lehtonen on toiminut urallaan päätoimisesti assistenttina, notaarina, apulaisprofessorina, kihlakunnantuomarina, henkikirjoittajana, oikeusneuvosmiehenä, professorina ja emeritusprofessorina Turun yliopistossa, Piikkiön tuomiokunnassa, Maskun kihlakunnassa ja Rauman raastuvanoikeudessa ja maistraatissa sekä Lapin yliopistossa ja Vaasan yliopistossa.

Lehtosen sivutoimia on ollut muun muassa verolautakunnan ja tutkijalautakunnan kunnanasiamies, vero- ja perintölautakunnan valtionasiamies, asiantuntija rikoslain kokonaisuudistusta valmisteloevassa hankkeessa, Asuntokiinteistöliiton konsultoiva lakimies sekä  Turun yliopiston rikosoikeuden dosentti ja  Vaasan yliopiston talousoikeuden laitoksen johtaja.

Tutkimusalat
------------

Lehtonen on tutkijana poikkeuksellisen laaja-alainen. Hänen erikoisalansa ovat IT-oikeus, teknologia, tietosuoja; kirjanpito ja tilintarkastus; rikosasiain  oikeudenkäynnit; perus- ja ihmisoikeudet; rikosoikeus; verotus; hallintoasiain  oikeudenkäynnit; perheoikeus ja immateriaalioikeus.

Luottamustoimet ja kunnianosoitukset
------------------------------------

Lehtonen on ollut Turun yliopiston oikeustieteellisen tiedekunnan tiedekuntaneuvoston jäsen 1974-1980, Julkisoikeuden laitosneuvoston jäsen 1981-1985, Oikeustieteellisen tiedekunnan tiedekuntaneuvoston jäsen 1985-1986, hallituksen jäsen 1985-1986 ja laskentakeskuksen johtokunnan jäsen 1988-1993. Vaasan yliopistossa hän on ollut laskentakeskuksen johtokunnan jäsen 1993-1997, kauppatieteellisen tiedekunnan tiedekuntaneuvoston jäsen 2002-2006, teknisen viestinnän ja tietotekniikkaoikeuden maisteriohjelman johtokunnan puheenjohtaja 2004-2007, opetushenkilökunnan arviointiryhmän jäsen professorien edustajana 2008-2013, yliopistokollegion jäsen 2010-2013 sekä Vaasan yliopiston osaston puheenjohtaja 2000-2011. Lehtonen oli Professoriliitto ry Liiton vastuuston jäsen 1999-2014.  

Lehtoselle on myönnetty Suomen Valkoisen Ruusun 1. luokan ritarimerkki 6.12.2012.

Teoksia
-------

* *Näkökohtia rikosoikeudesta*. Turku: Turun yliopisto, 1982. ISBN 951-642-156-3.
* Digitalisaation edistäminen tietoturvalainsäädännön avulla, artikkeli kirjassa Ahti Saarenpää, Ahti ja Alexander Wiatrowski (toim.: *Society trapped in the network : does it have a future?*. Rovaniemi: Lapin yliopisto, 2014. verkkoversio.
* *Täytäntöönpanon oikeustapauksia ja päätösten perustelemisesta*. Turku: Turun yliopisto, 1984. ISBN 951-642-625-5.
* *Verorikoksista*. Turku: Turun yliopisto, 1984. ISBN 951-642-467-8.

Lähteet
-------

1. ↑  Verorikoksista (Teoksen julkaisutiedot) *Finna*. Viitattu 5.8.2021.
2. 1 2  Asko Lehtonen, Professori emeritus *Vaasan yliopisto*. Viitattu 4.8.2021.
3. ↑  Asko Lehtonen: Tietoliikenteen seuranta on ihmisoikeuskysymys *Helsingin Sanomat*.  19.2.2014. Viitattu 4.8.2021.
4. ↑  Petri Sajari: Oikeustieteilijät sättivät tietosuojalain muutosta *Ilta-Sanomat*.  21.8.2006. Viitattu 4.8.2021.
5. ↑  Asko Lehtonen: Palkkaus- ja arviointitietojen julkisuus ja salassapito *Acatiimi*.  2005. Viitattu 4.8.2021.
6. ↑  Asko Lehtonen väitteli veropetoksesta : lainsäätäjän ja käytännön oikeusajattelu eivät pysy veropetoksen kyydissä (Teoksen julkaisutiedot) *Lakimiesuutiset 42, 12(1986)*.  2005. Viitattu 4.8.2021.
7. ↑  Hyvä, paha informaatio. Informaatio-oikeuden erityiskysymyksiä *Professori Lehtonen yhdistää modernin ja vanhanaikaisen lähestymistavan*.  2004. Vaasan yliopisto, Avoin yliopisto. Viitattu 9.8.2021.
8. ↑  Vaasan yliopiston osasto 30 vuotta  26.11.2012. Vaasan yliopisto. Viitattu 9.8.2021.
9. ↑  Tasavallan presidentin myöntämät korkeimmat kunniamerkit  4.12.2012. Helsingin Sanomat. Viitattu 9.8.2021.

Kirjallisuutta
--------------

* Vesa Annola, Brita Herler, Brita ja Juha Tolonen (toim.): *Talousoikeuden taitekohtia : juhlajulkaisu professori Asko Lehtoselle*. Turku: Vaasan yliopisto, 2005. ISBN 952-476-100-9.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Suomi (KANTO)
* Belgia

 |

 |